5.9.2023
FI
Euroopan unionin virallinen lehti
C 315/9
Ennakkoilmoitus yrityskeskittymästä (Asia M.11150 - VERSALIS / NOVAMONT) Yksinkertaistettuun menettelyyn mahdollisesti soveltuva asia (ETA:n kannalta merkityksellinen teksti)
(2023/C 315/07)
1.
Komissio vastaanotti 25. elokuuta 2023 neuvoston asetuksen (EY) N:o 139/2004 (1) 4 artiklan mukaisen ilmoituksen ehdotetusta yrityskeskittymästä.
Ilmoitus koskee seuraavia yrityksiä: — Versalis S.p.A., (Versalis, Italia), joka on yrityksen ENI S.p.A. (ENI, Italia) määräysvallassa — Novamont S.p.A. (Novamont, Italia), joka on yrityksen Neuberger Berman Group, LLC (Yhdysvallat) ja selvitystilassa olevan yrityksen Investitori Associati II S.A. (Luxemburg) epäsuorassa yhteisessä määräysvallassa — Matrica S.p.A. (Matrica, Italia), joka on Versalisin ja Novamontin 13. kesäkuuta 2011 perustama yhteisyritys, josta molemmat osapuolet omistavat 50 prosenttia.
Versalis hankkii sulautuma-asetuksen 3 artiklan 1 kohdan b alakohdassa tarkoitetun yksinomaisen määräysvallan Novamontissa ja Matricassa.
Keskittymä toteutetaan ostamalla osakkeita.
2.
Kyseisten yritysten liiketoiminnan sisältö on seuraava:
— Versalis toimii peruskemikaalien ja välikemikaalien, muovien, kumin ja uusiutuvista lähteistä peräisin olevien kemikaalien alalla.
Sillä on tuotantolaitoksia Euroopan talousalueella, Yhdistyneessä kuningaskunnassa ja EteläKoreassa, ja se toimii kansainvälisen kaupallisen verkoston kautta. — Novamont valmistaa biomuoveja ja kehittää uusiutuvista lähteistä peräisin olevia biotuotteita ja biokemikaaleja.
Sillä on tuotantolaitoksia Euroopan talousalueella ja Yhdysvalloissa, ja se toimii kansainvälisen kaupallisen verkoston kautta. — Matrican toimialana ovat tuotteet, jotka on saatu kokonaan uusiutuvista lähteistä sellaisten uusien tekniikoiden avulla, joiden ympäristövaikutukset ovat vähäiset ja joiden tavoitteena on hyödyntää kasviperäisten raaka-aineiden molekyyli­ kompleksisuutta korkean lisäarvon kemikaalien tuottamiseksi.
Matrica käyttää prosessia, jossa kasviöljyt muunnetaan mono- ja dikarboksyylihapoiksi ja estereiksi, minkä ansiosta saadaan erittäin puhtaita tuotteita.
3.
Komissio katsoo alustavan tarkastelun perusteella, että ilmoitettu keskittymä voi kuulua sulautuma-asetuksen soveltamisalaan.
Asiaa koskeva lopullinen päätös tehdään kuitenkin vasta myöhemmin.
Asia soveltuu mahdollisesti käsiteltäväksi menettelyssä, joka on esitetty komission tiedonannossa yksinkertaistetusta menettelystä tiettyjen keskittymien käsittelemiseksi neuvoston asetuksen (EY) N:o 139/2004 nojalla (2).
4.
Komissio pyytää kolmansia osapuolia esittämään ehdotettua toimenpidettä koskevat huomautuksensa.
Huomautusten on oltava komissiolla 10 päivän kuluessa tämän ilmoituksen julkaisupäivästä.
Huomautuksissa on aina käytettävä seuraavaa viitettä: M.11150 - VERSALIS / NOVAMONT (1) EUVL L 24, 29.1.2004, s. 1 (”sulautuma-asetus”).
(2) EUVL C 366, 14.12.2013, s.
5.